*Tämä artikkeli käsittelee Tennesseessä sijaitsevaa kaupunkia. Kauhukirjailija H. P. Lovecraftin teoksissa esiintyvää paikkakuntaa käsitellään artikkelissa Lovecraft-maa.*



  

  

  

  

  

  

  

  

  

  

**Kingsport** on kaupunki Tennesseessa Yhdysvalloissa. Sen alkiona on Holston-joen varrelle 1822 perustettu jokisatama. Vuonna 1917 Kingsportista alettiin rakentaa suunnitelmallisesti puutarhakaupunkia. Kemian alan suuryritys Eastman Chemical Company on lähtöisin Kingsportista.

Maantiede
---------

Kingsport sijaitsee Holston-joen varrella Tennesseen vuoristoisessa koilliskolkassa ja se rajautuu pohjoisessa Virginiaan. Etäisyys Knoxvillesta on noin 140 kilometriä koilliseen.

Historia
--------

James Hollis, Sr. rakennutti Yancey's Tavernin 1779 nykyisen Kingsportin alueelle. John Yancey osti sen 1782.
Kingsportin historia alkaa 1700-luvun lopulta, jolloin Holston-joen rantamaalle perustettiin pieni telakka. 1780-luvulla paikkakunta oli osa lyhytikäiseksi jäänyttä Franklinin valtiota (State of Franklin), joka kattoi koillisen Tennesseen. King's Port -niminen kaupunki syntyi 1822. Teollinen kehitys alkoi 1900-luvun alussa rautatieyhteyden myötä. Maisema-arkkitehti John Nolan suunnitteli Kingsportin suurelta osin uudelleen 1910-luvun jälkipuoliskolla ja se sai puutarhakaupunkimaisen ilmeen. Kingsportin teollisesta rakenteesta tuli monipuolinen. Eastman Chemical Company perustettiin Kingsportissa, ja sen ansiosta kaupunki kasvoi jopa 1930-luvun suuren laman vuosina. 1900-luvun jälkipuoliskolla Kingsport kärsi monen amerikkalaiskaupungin tavoin kaupunkirakenteen sirpaloitumisesta.

Kingsportin taloudellinen pohja on vakaa, peruskoulutus on hyvää tasoa ja kansalaistoiminta vireää. East Tennessee State University -oppilaitoksella on toimipiste Kingsportissa.

Talous ja liikenne
------------------

Kingsportissa on kemianteollisuutta, lasiteollisuutta ja paperiteollisuutta. Kingsportin keskeisiä maantieliikenteen väyliä ovat etelä–pohjoissuuntainen U.S. Route 23 ja kaakkois–luoteissuuntainen Interstate 26.

Lähteet
-------

1. ↑  QuickFacts : Kingsport city, Tennessee *Census.gov*. Viitattu 3.7.2023. (englanniksi)
2. ↑  Kingsport-Bristol, TN-VA Metro Area *Censusreporter.org*. Viitattu 3.7.2023. (englanniksi)
3. ↑  Distance from Knoxville, TN to Kingsport, TN *Distance-cities.com*. Viitattu 3.7.2023. (englanniksi)
4. ↑  Yancey's Tavern *The Historical Marker Database*. Viitattu 3.7.2023. (englanniksi)
5. 1 2  Kingsport *Tennessee Encyclopedia*. Viitattu 3.7.2023. (englanniksi)
6. 1 2 3  Kingsport : Tennessee, United States *Britannica*. Viitattu 3.7.2023. (englanniksi)

Aiheesta muualla
----------------

* Kingsport, Tennessee, USA — Sunrise, Sunset, and Daylength

* Kuvia tai muita tiedostoja aiheesta **Kingsport** Wikimedia Commonsissa

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Kingsport, Tennessee 

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Israel
* Yhdysvallat

 |
|  |
| Maantieteelliset | 
* MusicBrainz area

 |
|  |
| Muut | 
* NARA

 |

 |